钦定古今图书集成/历象汇编/乾象典/第009卷 > 《淮南子》 > 《天文训》
## 钦定古今图书集成/历象汇编/乾象典/第009卷 > 《淮南子》 > 《天文训》

天坠未形，冯冯翼翼，洞洞灟灟，故曰《大昭》。道始于虚
霩，虚霩生宇宙，宇宙生气，气有汉垠。清阳者薄靡而
为天，重浊者疑滞而为地。清妙之合专易，重浊之凝
竭难，故天先成而地后定。天地之袭，精为阴阳，阴阳
之专，精为四时，四时之散，精为万物。积阳之热气生
火，火气之精者为日。积阴之寒气为水，水气之精者
“为月，日月之淫为精者为星辰。天受日月星辰，地受
水潦尘埃。”昔者共工与颛顼争为帝，怒而触不周之
山，天柱折，地维绝。天倾西北，故日月星辰移焉；地不
满东南，故水潦尘埃归焉。天道曰圆，地道曰方，方者
主幽，圆者主明，明者吐气者也，是故火曰外景，幽者
含气者也，是故水曰《内景》。吐气者施，“含气者化，是故
阳施阴化。天之吐气，怒者为风，地之含气，和者为雨。
阴阳相薄，感而为雷，激而为霆，乱而为雾。阳气胜则
散而为雨露，阴气胜则凝为霜雪。毛羽者，飞行之类
也，故属于阳。介鳞者，蛰伏之类也，故属于阴。日者，阳
之主也，是故春夏则群兽除，日至而麋鹿解。月者，阴
之宗也，是以月虚而鱼脑减，月死而蠃《蛖膲》火上。”
“水下流。故鸟飞而高，鱼动而下。”物类相动，本标相应。
故阳燧见日则然而为火，方诸见月则津而为水，虎
啸而谷风至，龙举而景云属，麒麟𩰚而日月食，鲸鱼
死而彗星出，蚕珥丝而商弦绝，贲星坠而勃海决。人
主之情，上通于天，故诛暴则多飘风，枉法则多虫螟，
杀不辜则国赤地，令不收则多淫雨。四时者，天之吏
也；日月者，天之使也；星辰者，天之期也；虹蜺、彗星者，
天之忌也。天有九野，九千九百九十九隅，去地五亿
万里。五星、八风，二十八宿，五官、六府、紫宫、太微、轩辕、
咸池，四宫。天阿。何谓九野？“中央曰钧天，其星角、亢、氐；
东方曰苍天，其星房、心、尾；东北曰变天，其星箕、斗、牵
牛；北方曰元天，其星须女、虚、危、营室；西北方曰幽天其星东壁、奎、娄；西方曰昊天，其星胃、昴、毕；西南方曰
朱天，其星觜、觿、参；东井；南方曰炎天，其星舆鬼、柳七
星；东南方曰阳天，其星张、翼、轸。何谓五星？东方木也，
其帝太皞，其佐句芒，执规而治春，其神为岁星，其兽
苍龙，其音角，其日甲乙；南方火也，其帝炎帝，其佐朱
明，执衡而治夏，其神为荧惑，其兽朱鸟，其音征，其日
丙丁，中央土也，其帝黄帝，其佐后土，执绳而制四方，
其神为镇星，其兽黄龙，其音宫，其日戊己，西方金也，
其帝少昊，其佐蓐收，执矩而治秋，其神为太白，其兽
白虎，其音商，其日庚辛，北方水也，其帝颛顼，其佐元
冥，执权而治冬，其神为辰星，其兽元武，其音羽，其日
壬癸。”太阴在四仲，则岁星行三宿。太阴在四钩，则岁
星行二宿。二八十六，三四十二，故十二岁而行二十
八宿，日行十二分度之一，岁行三十度，十六分度之
七，十二岁而周。荧惑常以十月入太微，受制而出行，
列宿司无道之国，为乱为贼，为疾为丧，为饥为兵，出
入无常，辨变其色，时见时匿。镇星以甲寅元始建斗
岁，“镇行一宿，当居而弗居，其国亡土；未当居而居之，
其国益地”，岁熟。日行二十八分度之一，岁行十三度
百一十二分度之五，一十八岁而周。太白。元始以正
月甲寅，与荧惑晨出东方，二百四十日而入，入百二
十日而夕出西方，二百四十日而入，入三十五日而
复出东方。出以辰戌，入以“丑未，当出而不出，未当入
而入，天下偃兵；当入而不入，当出而不出，天下兴兵。”
“辰星正四时，常以二月春分，效奎、娄；以五月夏至，效
东井、舆鬼；以八月秋分，效角、亢；以十一月冬至，效斗、
牵牛。出以辰戌，入以丑未，出二旬而入。晨候之东方，
夕候之西方。一时不出，其时不和；四时不出，天下大
饥。”何谓八“风？距日？冬至四十五日，条风至，条风至四
十五日，明庶风至；明庶风至，四十五日，清明风至；清
明风至，四十五日，景风至，景风至四十五日，凉风至，
凉风至；四十五日，闾阖风至；闾阖风至；四十五日，不
周风至；不周风至，四十五日，广莫风至，条风至，则出
轻系，去稽留；明庶风至，则正封疆，修田畴；清明风至
则出币帛，使诸侯；景风至则爵有位，赏有功；凉风至
则报地德，祀四郊；闾阖风至则收县垂，琴瑟不张；不
周风至则修宫室，缮边城；广莫风至则闭关梁，决刑
罚。”何谓五官？东方为田，南方为司马，西方为理，北方
为司空，中央为都。何谓六府？子午丑未寅申卯酉辰
戌巳亥是也。太微者，太乙之庭也。紫宫者，太乙之居
也。轩辕者，帝妃之舍也。咸池者，水鱼之囿也。天阿者，
群神之阙也。四宫者，所以为司赏罚。太微者，主朱雀
紫宫，执斗而左旋，日行一度，以周于天日。冬至峻狼
之山，日移一度，月行百八十二度八分度之五，而夏
至牛首之山，反复三百六十五度四分度之一，而成
一岁。天一元始正月建寅，日月俱入营室五度。《天一》
以始建七十六岁，日月复以正月入营室五度，无馀
分，名曰“一纪。”凡二十纪，一千五百二十岁大终，日月
星辰复始。甲寅元日行一度，而岁有奇四分度之一，
故四岁而积千四百六十一日而复合，故舍八十岁
而复。故曰“子午卯酉为二绳，丑寅辰巳未申戌亥为”
四钩，东北为报德之维，西南为背阳之维，东南为常
羊之维，西北为号通之维。日冬至，则斗北中绳，阴气
极，阳气萌，故曰“冬至为德。”日夏至，则斗南中绳，阳气
极，阴气萌，故曰“夏至为刑。”阴气极则北至北极，下至
黄泉，故不可以凿地穿井，万物闭藏，蛰虫首穴，故曰
“德在室。”阳气极则南至南极，上至朱天，故不可以夷
丘上屋。万物蕃息，五谷兆长，故曰“德在野。”日冬至则
水从之，日夏至则火从之，故五月火正而水漏，十一
月水正而阴胜。阳气为火，阴气为水，水胜故夏至湿，
火胜故冬至燥，燥故炭轻，湿故炭重。日冬至，井水盛，
盆水溢，羊脱毛，麋角解，鹊始巢，八尺之修，日中而景
丈三尺。日夏至而流黄泽，石精出，蝉始鸣，半夏生，蚊
虻不食驹犊，鸷鸟不搏黄口。八尺之景，修径尺五寸，
景修则阴气胜，景短则阳气胜，阴气胜则为水，阳气
胜则为旱。阴阳刑德有七舍。何谓七舍？室、堂、庭、门、巷、
术、野。十二月，德居室三十日，先日至十五日，后日至
十五日，而徙所居，各三十日。德在室则刑在野，德在
堂则“刑在术，德在庭则刑在巷。阴阳相得，则刑德合
门。”八月二月，阴阳气均，日夜分平，故曰“刑德合门。”德
南则生，刑南则杀，故曰：“二月会而万物生，八月会而
草木死。”两维之间九十一度十六分度之五而升，日
行一度。十五日为一节，以生二十四时之变。斗指子
则冬至，音比黄锺加十五日；指癸则小寒，音比应锺。
加十五日指丑，则大寒，音比无射。加十五日指报德
之维，则越阴在地。故曰距日至四十六日而立春，
阳气冻解，音比南吕。加十五日指寅，则雨水，音比夷
则。加十五日指甲，则雷惊蛰，音比林锺。加十五日指
卯中绳，故曰“春分则雷行”，音比蕤宾。加十五日指乙，
则清明风至，音比仲吕。加十五日指辰，则《谷雨》音比
姑洗。加十五日指常羊之维，则春分尽。故曰“有四十六日而立夏。”《大风济》音比夹锺。加十五日指巳，则《小
满》音比太蔟。加十五日指丙，则芒种音比大吕。加十
五日指午，则阳气极。故曰“有四十六日而《夏至》”音比
黄锺。加十五日指丁，则《小暑》音比大吕。加十五日指
未，则《大暑》音比太蔟。加十五日指背阳之维，则夏分
尽，故曰“有四十六日而立秋”，凉风至，音比夹锺。加十
五日指申，则处暑，音比姑洗。加十五日指庚，则白露
降，音比仲吕。加十五日指酉中绳，故曰“秋分。”雷戒，蛰
虫北乡，音比蕤宾。加十五日指辛，则寒露，音比林锺。
加十五日指戌，则霜降，音比夷则。加十五日指号通
之，维则秋分尽。故曰“有四十六日而立冬”，草木毕死，
音比南吕。加十五日指亥则小雪，音比《无射》。加十五
日指壬则大雪，音比应锺。加十五日指子，故曰“阳生
于子，阴生于午。”阳生于子，故十一月曰冬至，鹊始加
巢，人气锺首。阴生于午，故五月为小刑，荠麦亭历枯，
冬生草木必死。斗杓为小岁，正月“建寅，月从左行；十
二辰，咸池为大岁，二月建卯，月从右行，四仲终而复
始。大岁迎者辱，背者强，左者衰，右者昌。小岁东南则
生，西北则杀。不可迎也，而可背也；不可左也，而可右
也。其此之谓也。”大时者，咸池也；小时者，月建也。天维
建元，常以寅始起，右徙一岁而移，十二岁而大周天，
终而复始。《淮南元》年冬，太一在丙子冬至，甲午立春。
丙子，二阴一阳成气，二，二阳一阴成气，三合气而为
音，合阴而为阳，合阳而为律，故曰：“五音六律。”音自倍
而为日，律自倍而为辰，故日十而辰十。二月日行十
三度七十六分度之二十六，二十九日九百四十分
日之四百九十九而为月，而以十二月为岁。岁有馀，
十“日九百四十分日之八百二十七，故十九岁而七。
闰日冬至子午，夏至卯酉，冬至加三日，则夏至之日
也。岁迁六日，终而复始。壬午冬至，甲子受制，木用事，
火烟青，七十二日、丙子受制，火用事，火烟赤，七十二
日、戊子受制，土用事，火烟黄，七十二日、庚子受制，金
用事，火烟白，七十二日、壬子受制，水用事，火烟黑，七
十二日而岁终。庚子受制，岁迁六日，以数推之，七十
岁而复至《甲子》、甲子受制，则行柔惠，挺群禁，开阖扇，
通障塞，毋伐木。《丙子受》制，则举贤良，赏有功，立封侯，
出货财。《戊子受》制，则养老鳏寡，行粰鬻，施恩泽。《庚子
受》制，则缮墙垣，修城郭，审群禁，饰兵甲，儆百官，诛不
法。《壬子受》制，则闭门闾，大搜客，断刑罚，杀当罪，息关
梁，禁外徙。”甲子气燥浊，丙子气燥阳，戊子气湿浊，庚
子气燥寒，壬子气清寒，丙子干甲子，蛰虫早出，故雷
早行；戊子干甲子，胎夭卵毈，鸟虫多伤；庚子干甲子，
有兵，壬子干甲子，春有霜，戊子干丙子，霆，庚子干丙
子夷，壬子干丙子，雹，甲子干丙子，地动；庚子干戊子，
五谷有殃；壬子干戊子，夏寒雨霜；甲子干戊子，介虫
不为；丙子干戊子，大旱菰封熯；壬子干庚子，大刚鱼
不为甲子干庚子，草木再死再生；丙子干庚子，草木
复荣；戊子干庚子，岁或存或亡；甲子干壬子，冬乃不
藏；丙子干壬子，星坠；戊子干壬子，蛰虫冬出其乡；庚
子干壬子，冬雷其乡，季春三月，丰隆乃出，以“将其雨。
至秋三月，地气下藏，乃收其杀，百虫蛰伏，静居闭户，
青女乃出，以降霜雪。行十二时之气，以至于仲春二
月之夕，乃收其藏而闭其寒，女夷鼓歌，以司天和，以
长百谷，禽鸟草木。孟夏之月，以熟谷禾，雄鸠长鸣，为
帝候岁。”是故天不发其阴，则万物不生，地不发其阳，
则万物不成。天圆地方，道在中央。日为德，月为刑，月
归而万物死，日至而万物生。远山则山气藏，远水则
水虫蛰，远木则木叶槁。“日五日不见，失其位也，圣人
不与也。日出于旸谷，浴于咸池，拂于扶桑，是谓晨明。
登于扶桑，爰始将行，是谓胐明。至于曲阿，是谓旦明。
至于曾泉，是谓蚤食。至于桑野，是谓晏食。至于衡阳，
是谓隅中。至于昆吾，是谓正中；至于鸟次，是谓小还；
至于悲谷，是谓𫗦时；至于女纪，是谓大还；至于虞渊，
是谓高舂；至于连石，是谓下舂；至于悲泉。爰止其女，
爰息其马，是谓县车；至于虞渊，是谓黄昏；至于蒙谷，
是谓定昏。”日入于虞渊之汜，曙于蒙谷之浦，行九州
七舍，有五亿万七千三百九里。禹以为朝昼昏夜，“夏
日至则阴乘阳，是以万物就而死。冬日至则阳乘阴，
是以万物仰而生。昼者阳之分，夜者阴之分，是以阳
气胜，则日修而夜短；阴气胜则日短而夜修。帝张四
维，运之以斗，月徙一辰，复反其所。正月指寅，十二月
指丑，一岁而匝，终而复始。指寅，则万物螾，律受太蔟。
太蔟者，蔟而未出也。指卯，卯则茂”，茂然，律受夹锺。夹
锺者，种始荚也。指辰，辰则振之也，律受《姑洗》。姑洗者，
陈去而新来也。指巳，巳则生巳定也，律受《仲吕》。仲吕
中充大也。指午，午者忤也，律受《蕤宾》。蕤宾者，安而服
也。指未，未者昧也，律受《林锺》。林锺者，引而止也。指申，
申者呻也，律受《夷则》。夷则者，易其则也，德以去矣。指
酉，酉者饱也，律受南吕。南吕者，任，包大也。指戌，戌者，
灭也，律受无射。无射入无厌也。指亥，亥者，阂也，律受
应锺。应锺者，应其锺也。指子，子者，兹也，律受黄锺。黄锺者，锺已黄也。指丑，丑者，纽也，律受大吕。大吕者，旅，
旅而去也。其加卯酉，则阴阳分，日夜平矣。故曰：“规生
矩杀，衡长权藏。”绳居中央，为四时根。《道》曰：“规始于一，
一”而不生，故分而为阴阳。阴阳合和而万物生。故曰：
“一生二，二生三，三生万物。”天地三月而为一时，故祭
祀三饭以为礼，丧纪三踊以为节，兵重三罕以为制，
以三参物，三三如九，故黄锺之律九寸而宫音调因
而九之，九九八十一，故黄锺之数立焉。黄者，土德之
色。锺者，气之所种也。日冬至，德气为土，土色黄，故曰
“黄锺。”律之数六，分为雌雄，故曰“十二锺。”以副十二月。
十二，各以三成，故置一而十一。三之，为积分十七万
七千一百四十七，黄锺大数立焉。凡十二律，黄锺为
宫，太蔟为商，姑洗为角，林锺为征，南吕为羽。物以三
成，音以五立，三与五如八，故卵生者八窍，律之初生
也，写凤之音，故音以八生。黄锺为宫。宫者，音之君也。
故黄锺位子，其数八十一。主十一月下生林锺，林锺
之数五十四。主六月上生太蔟，太蔟之数七十二。主
正月下生南吕，南吕之数四十八。主八月上生姑洗，
姑洗之数六十四。主三月下生应锺，应锺之数四十
二。主十月上生蕤宾，蕤宾之数五十七。主五月上生
大吕，大“吕之数七十六，主十二月。下生夷则，夷则之
数五十一。主七月上生夹锺，夹锺之数六十八。主二
月下生无射，无射之数四十五。主九月上生仲吕，仲
吕之数六十主四月。极不生。征生宫，宫生商，商生羽，
羽生角，角生姑洗，姑洗生应锺，比于正音故为和。应
锺生蕤宾，不比正音故为缪”日。冬至音比林“锺浸以
浊；日夏至，音比黄锺浸以清。以十二律应二十四时
之变：甲子，仲吕之征也；丙子，夹锺之羽也；戊子，黄锺
之宫也；庚子，无射之商也；壬子，夷则之角也。”古之为
度量轻重，生乎天道。黄锺之律修九寸。物以三生，三
九二十七，故幅广二尺七寸；音以八相生，故人修八
尺；寻自倍，故八尺而为寻。有形则有声。音之数五。以
五乘八，五八四十，故四丈而为匹。匹者，中人之度也，
一匹而为制。秋分蔈定，蔈定而禾熟。律之数十二，故
十二蔈而当一粟，十二粟而当一寸。律以当辰，音以
当日。日之数十，故十寸而为尺，十尺而为丈。其以为
量，十二粟而当一分，十二分而当一铢，十二铢而当
半。两。衡有左右，因倍之，故二十四铢为一两。天有四
时以成一岁，因而四之，“四四十六，故十六两为一觔，
三月而为一时，三十日为一月，故三十觔为一钧。四
时而为一岁，故四钧为一石。”其以为音也，一律而生
五音，十二律而为六十音，因而六之，六六三十六，故
三百六十音以当一岁之日。故律历之数，天地之道
也。下生者倍，以三除之，上生者四，以三除之。太阴元
始，建于甲寅，一终而建甲戌，二终而建甲午，三终而
复得甲寅之元。岁徙一辰，立春之后，得其辰而迁其
所，顺前三后五，百事可举。太阴所建，蛰虫首穴而处，
鹊巢乡而为户。太阴在寅，朱鸟在卯，勾陈在子，元武
在戌，白虎在酉，苍龙在辰。寅为建，卯为除，辰为满，巳
为平，主生；午为定，未为执，主陷；申为破，主衡；酉为危，
主杓；戌为成，主少德；亥为收，主大德；子为开，主太岁；
丑为闭，主太阴。太阴在寅，岁名曰“摄提格。”其雄为岁
星，舍斗、牵牛，以十一月与之辰出东方，东井、舆鬼为
对。太阴在卯，岁名曰“单阏。”岁星舍须女、虚、危，以十二
月与之晨出东方，“柳，七星张为对。”“太阴在辰，岁名曰
执除。”岁星舍营室、东壁，以正月与之晨出东方，翼、轸
为对。“太阴在巳，岁名曰大荒落。”岁星舍奎、娄，以二月
与之晨出东方，角、亢为对。太阴在午，岁名曰敦牂。岁
星舍胃、昴、毕，以三月与之晨出东方，氐、房、心为对。“太
阴在未，岁名曰协洽。”岁星舍觜、觿、参，以四月与之晨
出东方，尾、箕为对。太阴在申，岁名曰“涒滩。”岁星舍东
井、舆鬼，以五月与之晨出东方，斗、牵牛为对。太阴在
酉，岁名曰“作噩。”岁星舍柳、七星张，以六月与之晨出
东方，须女、虚、危为对。太阴在戌，岁名曰“阉茂。”岁星舍
翼、轸，以七月与之晨出东方，营室、东壁为对。“太阴在
亥，岁名曰大渊献。”岁星舍角、亢，以八月与之晨出东
方，奎娄为对。太阴在子，岁名曰“困敦。”岁星舍氐、房、心，
以九月与之晨出东方，胃、昴、毕为对。太阴在丑，岁名
曰赤奋。若岁星舍尾、箕，以十月与之晨出东方，觜觿
参为对。太阴在甲子，刑德合东方宫，常徙所不胜，合
四岁而离，离十六岁而复合。所以离者，刑不得入中
宫，而徙于木。太阴所居曰“德”，辰为刑德，刚曰日，倍，因
柔曰“徙。”所不胜刑，水辰之木，木辰之水，金火立其处。
凡徙诸神，朱鸟在太阴前一，钩陈在后三，元武在前
五，白虎在后六，虚星乘《钩陈》而天地袭矣。凡日，甲刚
乙柔，丙刚丁柔，以至于癸。木生于亥，壮于卯，死于未，
三辰皆木也。火生于寅，壮于午，死于戌，三辰皆火也。
土生于“午，壮于戌，死于寅，三辰皆土也。金生于巳，壮
于酉，死于丑，三辰皆金也。水生于申，壮于子，死于辰，
三辰皆水也。”故五胜生，一壮五终九，五九四十五，故
神四十五日而一徙，以三应五，故八徙而岁终。凡用太阴，左前刑右，背德击钩陈之冲辰，以战必胜，以攻
必克。欲知天道，以日为主，六月当心，左周而“行，分而
为十二月，与日相当，天地重袭，后必无殃星。正月建
营室，二月建奎娄，三月建胃，四月建毕，五月建东井，
六月建张，七月建翼，八月建亢，九月建房，十月建尾，
十一月建牵牛，十二月建虚。”

星宜言日。《明堂月令》：“孟春之月，日在营室。仲春之月在奎、娄。季春之月在胃。” 此言星，正月建营室，误也。

星分度：角十二，亢九，氐十五，房五，心五，尾十八，箕十
一四分一，斗二十六，牵牛八，须女十二，虚十，危十七，
营室十六，东壁九，奎十六，娄十二，胃十四，昴十一，毕
十六，觜觿二，参九，东井三十三，舆鬼四，柳十五，星七，
张翼各十八，轸十七，凡二十八宿也。星部地名，角、亢、
郑、氐、房、心、宋、尾箕、燕、斗、牵牛、越须女、吴、虚危、齐，营室、
东壁、卫、奎、娄、鲁、胃、昴、毕、魏、觜、觿、参、赵、东井、舆鬼、秦、柳。
七星：张、周、翼、轸、楚，岁星之所居，五谷丰昌。其对为冲，
岁乃有殃。当居不居，越而之他处，主死国亡。太阴治
春，则欲行柔惠温凉；太阴治夏，则欲布施宣明。太阴
治秋，则欲修备缮兵。“太阴治冬，则欲猛毅刚强。三岁
而改节，六岁而易常。故三岁而一饥，六岁而一衰，十
二岁一康：甲齐乙东夷，丙楚丁南夷，戊魏己韩庚秦
辛西夷，壬卫癸越子，周丑翟寅楚卯郑辰，晋巳卫午，
秦未，宋申，齐酉鲁戌，赵亥燕。”甲乙寅卯，木也，丙丁巳
午，火也，戊己四季，土也，庚辛申酉，金也，壬癸亥子，水
也。水生木，木生火，火生土，土生金，金生水。子生母曰
义，母生子曰保。子母相得曰“专。”母胜子曰“‘制”，子胜母
曰“困’。以胜击杀，胜而无报，以专从事而有功。以义行
理，名立而不堕。以保畜养，万物蕃昌。以困举事，破灭
死亡。”北斗之神有雌雄，十一月始建于子月，从一辰，
雄左行，雌右行。五月合午，谋刑，十一月合子谋德。太
阴所居。辰为厌日，厌日不可以举百事，堪舆徐行。雄
以音知雌，故为奇辰。数从甲子始，子母相求，所合之
处为合。十日十二辰，周六十日，凡八合。合于岁前则
死亡，合于岁后则无殃。甲戌燕也。乙酉齐也。丙午越
也。丁巳楚也。庚申秦也。辛卯戎也。壬子赵也。癸亥胡
也。戊戌己亥韩也。己酉己卯魏也。戊午戊子八合，天
下也。太阴、小岁星、日辰五神皆合，其日有“云气风雨，
国君当之。”天神之贵者，莫贵于青龙，或曰天一，或曰
太阴。太阴所居，不可背而可乡；北斗所击，不可与敌。
天地以设，分而为阴阳。阳生于阴，阴生于阳，阴阳相
错，四维乃通；或死或生，万物乃成。蚑行喙息，莫贵于
人；孔窍肢体，皆通于天。天有九重，人亦有九窍；天有
四时，以制十二月；人亦有“四肢，以使十二节；天有十
二月，以制三百六十日，人亦有十二肢，以使三百六
十节。故举事而不顺天者，逆其生者也。”以日冬至数
来，岁正月朔日五十日者，民食足，不满五十日，日减
一斗，有馀日，日益一升，有其岁司也。《摄提格》之岁，岁
早水晚旱，稻疾，蚕不登，菽麦昌，民食四升。寅在甲曰
《阏逢》。《单阏》之岁，岁和，稻、菽、麦，蚕昌，民食五升。卯在乙
曰旃蒙。《执除》之岁，岁早旱，晚水，小饥，蚕闭，麦熟，民食
三升。辰在丙曰柔兆。大荒落之岁，岁有小兵，蚕小登，
麦昌，菽疾，民食二升。巳在丁曰强圉。《敦牂》之岁，岁大
旱，蚕登，稻疾，菽麦昌，禾不为，民食二升。午在戊曰著
雝，《协洽》之岁，岁有小兵，蚕登，稻昌，菽麦不为，民食三
升。未在己曰“屠维。”《涒滩》之岁，岁和，小雨行，蚕登，菽麦
昌，民食三升。申在庚曰上章。作鄂之岁，岁有大兵，民
疾，蚕不登，菽麦不为，禾虫，民食五升。酉在辛曰重光。
《掩茂》之岁，岁小饥，有兵，蚕不登，麦不为菽昌，民食七
升。戌在壬曰元黓。《大渊献》之岁，岁有大兵，大饥，蚕开，
菽麦不为，禾虫，民食三升。《困敦》之岁，岁大雾起，大水
出，蚕、稻菽麦昌，民食三升。子在癸，曰“昭阳赤奋。”若之
岁，岁有小兵，早水，蚕不出，稻疾，菽不为，麦昌，民食一
升。正朝夕先树一表，东方操一表，却去前表十步以
参望，日始出北廉。日直入，又树一表于东方，因西方
之表以参望，日方入北廉，则定东方两表之中，与西
方之表，则东西之正也。日冬至，日出东南维，入西南
维，至春秋分，日出东中，入西中；夏至出东北维，入西
北维，至则正南。欲知东西南北广袤之数者，立四表
以为方，一里岠先春分，若秋分十馀日，从岠北表参
望日始出及旦，以候相应，相应则此与日直也。辄以
南表参望之，以入前表数为法，除举广除，立表袤以
“知从此东西之数也。”假使视日出入前表中一寸，是
寸得一里也。一里积万八千寸，得从此东万八千里。
视日方入入前表半寸，则半寸得一里。半寸而除一
里，积寸得三万六千里，除则从此西里数也。并之东
西里数也，则极径也。未春分而直，已秋分而不直，此
处南也。未秋分而直，已春分而不直，“此处北也。分至
而直此处，南北中也。从中处，欲知中南也。未秋分而
不直此处南北中也。从中处，欲知南北极远近。”从西
南表参望日，日夏至始出，与北表参，则是东与东北表等。正东万八千里，则从中北亦万八千里也。倍之，
南北之里数也。其不从中之数也，以出入前表之数
益损之，表入一寸，寸减日近一里；表出一寸，寸益远
一里。欲知天之高树，表高一丈，正南北相去千里，同
日度其阴，北表二尺，南表尺九寸，是南千里。阴短寸。
南二万里则无景，是直日下也。阴二尺而得高一丈
者，南一而高五也。则置从此南至日下里数，因而五
之，为十万里，则天高也。若使景与表等，则高与远等
也。〈篇中多讹字无从校正悉照原本〉